In continuare, iti explicam pas cu pas cum si ce trebuie sa faci pentru a aplica tencuiala eficient.
Curatarea suportului: primul pas pentru o tencuiala reusita este curatarea suportului care urmeaza sa fie tencuit. E important sa nu existe praf, impuritati sau urme de ulei si grasimi, iar temperatura mediului in care se lucreaza nu trebuie sa fie sub 5°C sau peste 30°C.
Amorsarea suprafetelor: amorsa reprezinta suportul pentru prinderea corecta a tencuielii si va fi aplicata pe toata suprafata.
Prepararea mortarului pentru grund si executarea grundului: dupa aproximativ 1-2 zile de la aplicarea amorsei, se va trece la tencuiala propriu-zisa. Dupa prepararea si aplicarea grundului, acesta nu se va netezi, deoarece suprafata trebuie sa ramana rugoasa pentru a asigura o mai buna aderenta cu stratul final.
Prepararea materialului pentru tinci si executarea tinciului: tinciul preparat dupa cerintele suprafetei, de interior sau exterior, va fi aplicat pentru a nivela suprafata tencuita. Dupa aplicarea stratului vizibil cu gletiera, acesta se prelucreaza pentru a obtine o suprafata dreapta si uniforma ca aspect.
Pentru ca tencuiala sa aiba aspectul final dorit si rezultatul sa dureze o perioada indelungata, fara fisuri formate din cauza factorilor externi, recomandam sa fie respectate aceste etape.